Consens în Coaliție: UDMR primește ministerul Dezvoltării și Secția Specială (SIIJ) va fi desființată.
Nicolae Ciucă, propunerea PNL pentru poziția de premier, a declarat sâmbătă seara, la finalul negocierilor cu PSD și UDMR, că s-a finalizat programul de guvernare și acordul politic în proporție de 99%. Ciucă spune că s-a luat și decizia desființării până la 31 martie a Secției SIJ care va fi înlocuită însă de o altă structură. Marcel Ciolacu, președintele PSD, a anunțat că la finalul negocierilor de sâmbătă există două variante de guvern, una condusă de premier PNL, alta de premier PSD, dar că până luni cele trei partide vor avea o singură propunere de premier. Liderul UDMR, Kelemen Hunor, a confirmat că portofoliile Dezvoltare, Mediu și Sport rămân la UDMR. Nu s-a luat nicio decizie în privința premierului, iar negocierile vor continua și duminică.
Nicolae Ciucă, propunerea PNL pentru poziția de premier, a declarat sâmbătă seara, la finalul negocierilor cu PSD și UDMR, că s-a finalizat programul de guvernare și acordul politic în proporție de 99%.Ciucă spune că s-a luat și decizia desființării până la 31 martie a Secției SIJ care va fi înlocuită însă de o altă structură. Acesta nu a oferit detalii despre ce atribuții va avea noua structură.Marcel Ciolacu confirmă că ministeru Dezvoltării rămâne la UDMR"Până luni vom avea o singură propunere de premier. Acum ne vom întoarce în fața colegilor pentru a decide", a spus și Marcel Ciolacu la finalul negocierilor. El a anunțat că în ambele variante de guvern, condus de PNL sau de PSD, Ministerul Dezvoltării va rămâne la UDMR.În acest moment există propunerea PNL – Nicolae Ciucă – şi propunerea PSD – Marcel Ciolacu."Dacă PSD are prim-ministrul se egalizează numărul de ministere, dacă PNL are, atunci PSD va avea mai multe ministere", a afirmat liderul PSD.Acesta a spus că până luni, când partidele participante la negocieri vor merge la Cotroceni, vor avea "o singură variantă".Kelemen Hunor spune că acordul politic va fi semnat luniLiderul UDMR, Kelemen Hunor, a confirmat că portofoliile Dezvoltare, Mediu și Sport rămân la UDMR. "Ieri credeam că trebuie să păstrăm portofoliile. Am reușit", a spus Kelemen Hunor referindu-se la declarațiile de vineri în care amenința că UDMR va ieși din coaliție, dacă nu-și păstrează portofoliile.El a anunțat după negocieri că acordul politic pentru coaliția dintre cele trei partide va fi semnat luni, iar la Cotroceni se va merge cu o propunere de premier, cu acordul politic și cu programul de guvernare. El a declarat că mai rămâne de stabilit cine dă primul șeful executivului, PNL sau PSD, dar a precizat că este o discuție la care UDMR nu participă, pentru că a făcut "compromisul" de a se retrage de la rotația prim-miniștrilor.